
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL ŠAKIŲ RAJONO SAVIVALDYBĖS ADMINISTRACIJOS DIREKTORIAUS 2024 M. KOVO 28 D. ĮSAKYMO NR. AT-259 „DĖL ŠAKIŲ RAJONO SAVIVALDYBĖS INSTITUCIJŲ IR ŠAKIŲ RAJONO SAVIVALDYBĖS ADMINISTRACIJOS DOKUMENTŲ VALDYMO ORGANIZAVIMO TVARKOS APRAŠO PATVIRTINIMO“ PAKEITIMO

2024 m.                       d. Nr.
Šakiai

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu, atsižvelgdamas į Lietuvos Respublikos socialinės apsaugos ir darbo ministro 2023 m. lapkričio 29 d. įsakymą Nr. A1-784 „Dėl Informacijos teikimo asmenims su negalia jų pasirinktais prieinamais bendravimo būdais rekomendacijų patvirtinimo“:
1.Pakeičiu Šakių rajono savivaldybės institucijų ir Šakių rajono savivaldybės administracijos dokumentų valdymo organizavimo tvarkos aprašą, patvirtintą Šakių rajono savivaldybės administracijos direktoriaus 2024 m. kovo 28 d. įsakymu Nr. AT-259 „Dėl Šakių rajono savivaldybės institucijų ir Šakių rajono savivaldybės administracijos dokumentų valdymo organizavimo tvarkos aprašo patvirtinimo“:
1.1. Papildau 36 punktą nauja pastraipa:
„Kai dokumentas / informacija rengiama asmeniui su negalia (pagal asmens ar įgalioto asmens nurodytą informavimo būdą), vadovaujamasi Informacijos teikimo asmenims su negalia jų pasirinktais prieinamais bendravimo būdais rekomendacijomis:
https://www.e-tar.lt/portal/lt/legalAct/0cf0fc308ea211eea5a28c81c82193a8“.
1.2. Pakeičiu 117 punktą ir jį išdėstau taip:
„117. Rengėjas rengiamo teisės akto projekto kortelėje turi pažymėti apie dokumento skelbimą savivaldybės interneto svetainėje www.sakiai.lt; jeigu dokumentas nebus viešinamas arba prieš viešinant turės būti nuasmenintas, pastabose rengėjas įrašo žodį neskelbiamas. Visus teisės aktus, kurie yra skelbiami be nuasmeninimo, viešina  Savivaldybės vieno langelio darbuotojas. Jeigu teisės aktą prieš skelbiant būtina nuasmeninti, teisės akto rengėjas vadovaujasi Tvarkos aprašo 119 punkto nuostatomis.“
1.3. Pakeičiu 119 punktą ir jį išdėstau taip:
„119. Jeigu teisės aktas turi būti viešinamas, bet jame yra asmens duomenų, kurie pagal Lietuvos Respublikos asmens duomenų teisinės apsaugos įstatymą negali būti viešai skelbiami, tuomet teisės akto rengėjas sukuria pasirašyto ir užregistruoto teisės akto nuorašą, kurį nuasmenina naudojant PDF specifikacijoje numatytas priemones ir viešina interneto svetainėje www.sakiai.lt, naudojantis svetainės valdymo skydeliu. Bendrųjų reikalų skyriaus specialistai suteikia programinę įrangą ir kitas priemones tai atlikti bei apmoko kaip jais naudotis.“
1.4. Pakeičiu 124 punktą ir jį išdėstau taip:
„124. Interneto svetainėje neskelbiami teisės aktai, kuriuose yra valstybės ar tarnybos paslaptį sudarančios informacijos.“
2. Pavedu :
2.1. rajono savivaldybės administracijos Bendrųjų reikalų skyriaus vyresniajai sekretorei 
Irenai Bacevičienei Dokumentų valdymo sistemos „Kontora“ priemonėmis su įsakymu supažindinti skyrių vedėjus, seniūnus, valstybės tarnautojus, neįeinančius į skyriaus sudėtį;
2.2. rajono savivaldybės administracijos skyrių vedėjams, seniūnams Dokumentų valdymo 
sistemos „Kontora“ priemonėmis supažindinti darbuotojus.
Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų administracinio teismo Kauno rūmams adresu: A. Mickevičiaus g. 8A, Kaunas.




Administracijos direktorius							Vytautas Ižganaitis

Bendrųjų reikalų skyriaus vedėja

